open-index/open-wikipedia-markdown huggingface dataset:
Reggae

Le **Reggae** es un genere de musica que originava de Jamaica al fin del annos 1960. Le parola es alcun vices usate pro tote le musica de Jamaica, ma usualmente denota un genere specific. Le parola era popularisate per le single *Do the Reggay* per Toots and the Maytals in 1968. Reggae originava del generes jamaican mento, ska e rocksteady. Illo era influentate etiam per le generes statounitese de jazz e rhythm and blues, specialmente le artistas Fats Domino e Allen Toussaint.

Reggae ha un rhythmo distinctive. Le tambur basso sona al secunde e quarte pulsos del barra. Illo sona simul con le tambur clara, al contrario a rock ubi iste tambures alterna. Le guitarra o piano/claviero (o ambe instrumentos) sona accordos staccato inter le pulsos, e un forte sono del guitarra basso anchora le musica. Le parolas es scribite in anglese jamaican o patois jamaican. Illos sovente discute themas social e religiose; reggae es associate le Rastafari. Altere cantos ha parolas re themas plus allegre, como amor e socialisation.

Tertio del cantautores plus famose de reggae veniva de le banda Bob Marley and the Wailers: Bob Marley, Peter Tosh e Bunny Wailer. Altere artistas famose de reggae include Toots and the Maytals, Jimmy Cliff, Burning Spear, Black Uhuru e Sly and Robbie. Reggae se diffundeva trans le mundo e scenas se emergeva foras Jamaica, inclusive in le Regno Unite, America del Sud e Africa. Reggae influentiava le musica popular post le annos 1970, inclusive punk rock, e le generes subsequente dancehall e ragga.
Harmonica

Le **Harmonica** es in instrumento musical de vento. Illo es sonate quando on fla o suge aera per su cavos. Intra le harmonica, il ha multe linguettas metallic que crea un sono a un mus. Cata linguetta es accordate a un mus. Valvulas pote diriger le aera a un linguetta si on fla, e un altero si on suge. Le plus commun typos de harmonica es le harmonicas diatonic e chromatic. Le harmonica diatonic es designate pro esser sonate in un tono, ma le harmonica chromatic pote esser sonate in tote tonos.

Le harmonica era inventate in Vienna le prime medio del seculo 19. Harmonicas es usate in multe generes musical, specialmente blues e folk. Illo ha etiam essite usate in musica classic, musica traditional, jazz, country e rock.
Miles Davis

**Miles Dewey Davis III** (Alton, Illinois, SUA le 26 de maio 1926&nbsp;– Santa Monica, California, SUA le 28 de septembre 1991) esseva un compositor e trompettero statounitese de jazz. Ille esseva un del plus influential e acclamate figuras in jazz e le musica del seculo 20. Davis esseva al prime rango de nove disveloppamentos de jazz ab le annos 1940 usque su morte, durante quasi cinquanta annos.

Davis nasceva e esseva elevate in Illinois, al peripheria de St. Louis. Ille se moveva pro studiar al Juilliard School in New York City, ma non lo completava. Illo comenciava su carriera musical in le bebop banda de Charlie Parker. Su discos del *[[Birth of the Cool]]* esseva importante pro le disveloppamento del cool jazz. Al initio del annos 1950 ille registrava alcun del prime albumes de hard bop, ma su travalio esseva remorate per su narcomania de heroina. Ille habeva un retorno post le Newport Jazz Festival in 1955 e publica *'Round About Midnight* (1957) con un nove banda. Ille publicava alcun albumes famose durante le annos subsequente: *Milestones* (1958), *Kind of Blue* (1959) e *Sketches of Spain* (1960). Le album *Kind of Blue* es un del albumes plus succedite commercialmente de jazz.

Le annos 1960, Davis publicava albumes sovente con un ensembla cambiante de musicos. Ille esseva associate con post-bop, ante un transition a jazz rock con instrumentos electric. *In a Silent Way* (1969) e *Bitches Brew* (1970) esseva duo del albumes plus importante de jazz con influentias de rock. Durante le annos 1970, ille experimentava con rock, funk, rhythmos African e nove technologia. Su experimentos ab 1969 usque 1975 esseva controverse in le communitate de jazz, ma donava le genere un renascentia commercial. Post un hiato ab 1975 usque 1980, Davis retornava a musica. Su albumes ulterior include nove musicos e influentias de pop e hip hop. Illos esseva minus acclamate, ma esseva succedite commercialmente. Ille etiam travalia in artes visual, cinema e television.

Durante su cariera, Davis sonava con multe del musicos plus importante in jazz. Illos include Sonny Rollins, Julian "Cannonball" Adderley, Bill Evans e John Coltrane durante le annos 1950. Ab 1960 usque 1980, illos include Herbie Hancock, Wayne Shorter, George Coleman, Chick Corea, John McLaughlin, Keith Jarrett, Tony Williams, Joe Zawinul, Dave Liebman e Kenny Garrett. Iste membros forma  multe bandas succedite de jazz, inclusive Weather Report, Mahavishnu Orchestra, Return to Forever e le bandas de Herbie Hancock.
Catechismo del Ecclesia Catholic

Le **Catechismo del Ecclesia Catholic** (in latino: *Catechismus Catholicae Ecclesiae*) es un catechismo promovite per le Ecclesia Catholic per le Papa Johannes Paulo II  in 1992. Illo resume, in forma de libro, le credo del catholicos.

Illo es organisate in quatro partes principal:
* Le profession de fide (le Credo del Apostolos)
* Le Celebration del Mysterio Christian (le Sancte Liturgia, e specialmente le Sancte Sacramentos).
* Vita in Christo (includente le Decalogo).
* Orationes christian (includente le Patre Nostre).
Missa Tridentina

Le **Missa Tridentina**, anque cognoscite como **Missa Traditional Latin** o *Usus Antiquior*, es le missa de rito roman del Ecclesia Catholic. Illo appare in le editiones typic del Missal Roman publicate de 1570 a 1962. Celebrate exclusivemente in latino ecclesiastic, illo esseva le liturgia eucharistic le plus usate in le mundo ab su elaboration in 1570 usque le introduction del Missa de Paulo 6 (promulgate in 1969, e le Missal Roman revisate esseva publicate in 1970).
## Galeria

File:Missa tridentina 002.jpg|270px|right|thumb|Elevation del calice post le consecration durante le Missa Solemne
Rito Roman

Le **Rito Roman** (latino *Ritus Romanus*) es le rito liturgic principal del Ecclesia Latin, le ecclesia particular principal *sui iuris* del Ecclesia Catholic. Illo es el rito le plus extendite del Christianitate. Le Rito Roman deveniva gradualmente le rito predominante usate per le Ecclesia Occidental, developpate ab multe variantes local del christianismo primitivo, passante per le variate de ritos existente in le Medievo, ma que esseva reducite ab le invention del pressa, plus notabilemente ab le reforma del lege liturgic in le seculo 16 in le Concilio de Trento (1545-63) e plus recentemente sequente le Concilio Vatican 2 (1962-65).
Doctor del Ecclesia

Le **Doctor del Ecclesia**, anque referite como **Doctor del Ecclesia Universal** (in latino *Doctoris Ecclesiae Universalis*), es un titulo donate per le Ecclesia Catholic al sanctos recognoscite pro haber facte un contribution significative al theologia o doctrina per su recerca, studio o scriptos.
## Vide etiam
*Sancto
Bikini

Le **bikini** es un costume de banio in duo pecias pro feminas. Illo es denominate secundo le atollo de Bikini.
The Rolling Stones

**The Rolling Stones** es un gruppo anglese de rock, formate in London in 1962. Illes deveniva un del plus succedite gruppos de rock. Durante lor avantiamento decisive commercial, le membros esseva Mick Jagger (vocales), Keith Richards (gitarra), Brian Jones (gitarra), Bill Wyman (gitarra basso) e Charlie Watts (batteria). Mick Taylor reimplaciava Jones in 1969. Quando Taylor partiva in 1974, ille esseva reimplaciate per Ronnie Wood. Wyman partiva in 1993. Chuck Leavell (clavieros) e Darryl Jones (guitarra basso) nunc sona con le banda, ma non es membros official.

Le gruppo esseva formate per Brian Jones e pianista Ian Stewart, ben que Stewart esseva removite tosto. Jones nominava le banda pro le canto *Rollin' Stone* per le musico Muddy Waters. Initialmente Jones dirigeva le banda e illes interpretava cantos del blues e rock del annos 1950. Con le incoragiamento de lor gerente Andrew Loog Oldham, Jagger e Richards comenciava scriber cantos e le banda cultivava un imagine plus rebelle que The Beatles, lor contemporaneos e amicos. Lor 1965 canto *(I Can't Get No) Satisfaction* esseva un successo mundial e deveniva un del cantos plus iconic del annos 1960. Illes consolidava lor popularitate con le canto *Paint it Black* e lor prime album de cantos original, *Aftermath* (1966). Le influentia de Jones declinava proque ille non comenciava scriber cantos e a causa de su narcomania. Ille esseva destituite in 1969 e moriva tosto in un accidente de necamento.

Post un experimento breve con rock psychedelic, le banda retornava a blues rock con un serie de albumes popular, acclamate e influential: *Beggar's Banquet* (1968), *Let It Bleed* (1969), *Sticky Fingers* (1971) e *Exile on Main St.* (1972). Le banda continueva ha successo commercial usque le initio del annos 1980, specialmente le albumes *Some Girls* (1978) e *Tattoo You* (1981). Le annos 1980 videva un declino commercial e le banda non faceva toures. Post 1990, le banda ha publicate nove musica minus frequentmente, ma ha continuite facer concertos. Lor toures recente ha essite grande successos commercial.

The Rolling Stones ha durate quasi sexanta annos e vendite circa 240 milliones de discos. Illes esseva inducite in le Rock and Roll Hall of Fame in 1989 e le UK Music Hall of Fame in 2004.

## Albumes
* The Rolling Stones / England's Newest Hit Makers (1964)
* 12 X 5 (1964)
* The Rolling Stones No. 2 (1965)
* The Rolling Stones, Now! (1965)
* Out of Our Heads (1965)
* December's Children (And Everybody's) (1965)
* Aftermath (1966)
* Between the Buttons (1967)
* Their Satanic Majesties Request (1967)
* Beggars Banquet (1968)
* Let It Bleed (1969)
* Sticky Fingers (1971)
* Exile on Main St. (1972)
* Goats Head Soup (1973)
* It's Only Rock 'n Roll (1974)
* Black and Blue (1976)
* Some Girls (1978)
* Emotional Rescue (1980)
* Tattoo You (1981)
* Undercover (1983)
* Dirty Work (1986)
* Steel Wheels (1989)
* Voodoo Lounge (1994)
* Bridges to Babylon (1997)
* A Bigger Bang (2005)
* Blue & Lonesome (2016)
* Hackney Diamonds (2023)
The Who

**The Who** es un gruppo anglese de rock, formate in London in 1964. Lor membros original era Roger Daltrey (vocales), Pete Townshend (guitarra), John Entwistle (guitarra basso) e Keith Moon (batteria). Illes era figuras importante del popularisation de hard rock, que etiam influentiava punk rock. Lor sono forte e intense veniva del usage de power chordes, distortion e realimentation sonic de Townshend; le stilo energetic de Moon; le virtuositate de Entwistle; e le usage de nove, potente systemas de sono. Illos etiam popularisava le rock opera e experimentava con synthetisatores.

Le banda era originalmente associate con le subcultura mod in le Regno Unite. Townshend ha scribite le majoritate de lor cantos. Illes habeva exitos con *I Can't Explain*, *My Generation*, *Substitute* e *Happy Jack*. Le banda ganiava attention in le Statos Unite e ha un exito con le canto *I Can See for Miles*. Lor quatre album *Tommy* (1969) era un rock opera, un album de concepto que narra un historia, que era un successo critical e commercial. Lor concertos al Monterey, Woodstock, Isle of Wight e le album de concerto *Live at Leeds* (1970) establiva lor reputation pro concertos intense, quando Townshend e Moon alcun vices destrueva guitarras e tambures.

Townshend se debatteva crear un nove album post *Tommy* e annullava su planos pro *Lifehouse*, un rock opera altere. In su loco, illes publica *Who's Next* (1971), con duo de lor cantos plus famose, *Baba O'Riley* e *Won't Get Fooled Again*. Illes retornava al concepto del rock opera con le album *Quadrophenia* (1973), un homage a lor origines in le subcultura mod. Durante le dece annos subsequente, le banda continueva crear discos e facer alcun toures, ma le sanitate de Moon declinava e ille moriva in 1978. Kenney Jones deveniva le batterista usque le dissolution del gruppo in 1983. The Who habeva qualque reuniones e faceva toures plus sovente post 1999. Postea le morte de Entwistle in 2002, Daltrey e Townshend ha publicate nove cantos e continuite facer toures. Illes habeva sonate con un ensemble de musicos, specialmente Zak Starkey (batteria), le fillo de Ringo Star, e Pino Palladino (guitarro basso, usque 2017).

The Who ha vendite circa 100 million recordes. Illes era inducite in le Rock and Roll Hall of Fame in 1990 e le UK Music Hall of Fame in 2005. Multe de lor cantos continue haber exposition in cultura popular.

## Albumes
* My Generation (1965)
* A Quick One (1966)
* The Who Sell Out  (1967)
* Tommy  (1969)
* Who’s Next  (1971)
* Quadrophenia  (1973)
* The Who by Numbers  (1975)
* Who Are You  (1978)
* Face Dances  (1981)
* It’s Hard  (1982)
* Endless Wire  (2006)
* Who (2019)
Led Zeppelin

**Led Zeppelin** era un gruppo anglese de rock, formate in London in 1968. Lor membros era Robert Plant (vocales), Jimmy Page (guitarra), John Paul Jones (guitarra basse, clavieros) e John Bonham (batteria). Illes era notate pro lor sono intense de hard rock, que influentiava le elevation del genere metal. Nonobstante, lor musica era diverse e influentiate per le blues, folk e altere generes.

Le banda era formate per Page proque su previe banda, The Yardbirds, se habeva dissolvite quando illes habeva concertos planate. Page formava The New Yardbirds, un banda pro completar iste concertos, que tosto deveniva Led Zeppelin. Ab 1969 usque 1979, illes publicava octo albumes que era successos commercial. Lor sono includeva riffs iconic e virtuositate al guitarra de Page, le rhythmos firme potente de Bonham e le voce distinctive de Plant. Usualmente, Plant scribeva le parolas e Page componeva le musica. Jones collaborava al componer e plus tarde usava le clavieros pro influentiar le sono e experimentos con altere generes.

Lor prime albumes – *Led Zeppelin* (1969) e *Led Zeppelin II* (1969) – era specialmente influential in le subgeneres de hard rock e blues rock. Le quarte album sin titulo, usualmente cognoscite como *Led Zeppelin IV* (1971), deveniva un del albumes de rock le plus succedite commercialmente. Illo includeva un de lor cantos plus famose, *Stairway to Heaven*. Le banda deveniva un del bandas le plus popular in le mundo e habeva un serie de tours con successo financiari que batteva records. Illes expandeva lor influentias e experimentation, specialmente con le duple album *Physical Graffiti* (1975). Le banda se dissolveva in 1980 post le morte de John Bonham. Postea, le altere membros ha participate in qualque reuniones; le plus succedite era in 2007.

Como un del bandas le plus popular in le annos 1970, Led Zeppelin ha vendite inter 200 e 300 milliones discos in tote le mundo. Malgrado illes era originalmente impopular con criticos e ha essite accusate del plagiato con alcun cantos, illes deveniva un del gruppos le plus succedite, acclamate e influential de rock. Illes era inducite in le Rock and Roll Hall of Fame in 1995 e le UK Music Hall of Fame in 2006.

## Albumes
* Led Zeppelin (1969)
* Led Zeppelin II (1969)
* Led Zeppelin III (1970)
* Led Zeppelin IV (1971) (titulo commun)
* Houses of the Holy (1973)
* Physical Graffiti (1975)
* Presence (1976)
* In Through the Out Door (1979)
* Coda (1982)
Rock progressive

Le **Rock progressive** (etiam cogniscite como  **prog rock**) es un vaste subgenere del musica rock que se emergeva in le Regno Unite e Statos Unite al fin del annos 1960. Le stilo era un disveloppamento del experimentos del rock psychedelic. Illo incorpora influentias del multe generes, inclusive jazz, musica classic e folk, e etiam nove technologia sonic. Rock progressive sovente usa compositiones longe; structuras, harmonias e tempores inusual, virtuositate con instrumentos; e parolas plus poetic.

Le phrase era introducite al medio del annos 1960, pro describer musica rock que era minus commercial e plus experimental. Post le annos de rock psychedelic, le phrase deveniva associate con bandas britannic como King Crimson, Yes, Emerson, Lake & Palmer, Jethro Tull e istos del scena de Canterbury, que incorpora instrumentos de vento. Bandas altere como Pink Floyd e Genesis se univa con le movimento. Le genere era minus popular in le Statos Unite que le Regno Unite e paises europee altere, ubi musicos con exercitation classic deveniva involvite con rock. Le artistas plus popular del America del Nord includeva Rush, Kansas, Styx e Frank Zappa. Le movimento era contemporanee al elevation de jazz rock, qui era centrate in le Statos Unite. Foras le paises anglophone, le popularitate de iste bandas era limitate a lor proprie paises, excepte le bandas nederlandese Focus e Golden Earring, que habeva parolas anglese. Le scena in Germania creava le subgenere krautrock con bandas como Can, e le scena in Francia creava le subgenera zuehl.

Le apogeo del popularitate del genere era ab 1971 verso 1976. Su detractores lo fundeva pretentiose e contrari al valores de rock. In credentia popular, il es credite que le elevation de punk rock era un reaction al excessos de rock progressive e finiva su apogeo, ma cambiamentos altere contribueva a su declino. Le secunde medio del annos 1970, multe bandas principal del genere se dissolveva o cambiava lor musica pro un sono plus commercial. Rock progressive influentiava le musica pop del annos 1980, metal, post-punk e new wave. Il habeva etiam renascientias con nove bandas al medio del annos 1980 e durante le annos 1990. Le 1990s videva le emergentia de un subgenere progressive de metal e math rock.
Rock psychedelic

Le **Rock psychedelic** es un subgenere del musica rock que esseva influentiate per le cultura de psychedelia. Le musica intendeva emular le experientias del drogas psychedelic, specialmente LSD. Le genere includeva experimentos sonic e influentias del generes altere. Le usage del phrase es inconsistente e refere al multe stilos; ille es plus sovente associate con un movimento in le secunde medio del annos 1960.

Le movimento originava in le Statos Unite e Regno Unite. Le sono evocava le effectos central de LSD. Illos esseva representate per experimentos con le disco e instrumentos alternative, inclusive instrumentos del musica non-occidental. Musicos del rock psychedelic veniva del rock con influentia del blues, folk o jazz. Illes incorpora influentias del iste generes; alteres esseva influentiate etiam per musica classic indian. Durante le annos 1960, il habeva duo scenas principal: le scena del Statos Unite del West e le scena plus allegre britannic.

Le apogeo del rock psychedelic esseva le annos ab 1967 usque 1969. Le eventos principal esseva le Summer of Love in 1967 e Woodstock Fesival in 1969. Le movimento e le contracultura associate deveniva un phenomeno international. Le scena declinava post Woodstock, a causa de cambiamento social, reactiones, le mortes de alicun figuras principal e un movimento pro stilos plus basic. Le scena psychedelic esseva le ligamine inter le blues rock e folk rock del medio del annos 1960 e le hard rock e rock progressive que comenciava al fin del decennio.
Insulas Baleares

Le **Baleares**, o **Insulas Balear**, es un archipelago in le Mar Mediterranee que constitua un communitate autonome espaniol. Su capital es Palma. Como un communitate autonome uniprovincial, illo es etiam un provincia.
Italo Svevo

**Italo Svevo**, pseudonymo de **Aron Hector Schmitz**, (Trieste, 19 decembre 1861 – Motta di Livenza, 13 septembre 1928), es stato un scriptor e dramaturgo italian, autor de tres romances, numerose novellas breve e operas theatral. De cultura mitteleuropee, habeva in Italia recognition tardive e fama postume.
Litteratura medieval espaniol

Le **litteratura medieval espaniol** es formate per le corpore de obras litterari scripte in espaniol medieval inter le initio del 13e seculo e le fin del 15e. Traditionalmente, le prime e le ultime obras de iste periodo es le Cantar de mio Cid, un poema epic cuje manuscripto data de 1207, e La Celestina (1499), un obra describite como de transition inter le periodo medieval e le Renascentia.

Al fin del 10e seculo, le linguas parlate in le nord de Espania se habeva disveloppate multo desde lor origines latin, e pote esser nominate romanic. Le textos latin non esseva comprendite, como on pote vider per le glossas usate in le manuscriptos de Castilia pro explicar le terminos latin.

Le litteratura oral espaniol existeva sin dubita ante que le textos esseva scribite. Isto es monstrate per le facto que autores differente del secunde medietate del 11e seculo poteva includer, al fin del poemas scribite in arabe o hebreo, versos que, in multe casos, esseva exemplos de cantiones traditional in mozarabe. Iste versos final es cognoscite como *jarchas* in espaniol.
Lays of Ancient Rome

Le ***Lays of Ancient Rome*** es un collection de poemas narrative scripte in 1842 per Thomas Babington Macaulay. Quatro de istos narra episodios del historia roman precoce con themas tragic e dramatic, donante al collection su nomine. Macaulay anque includeva poemas inspirate per le historia recente *Ivry* (1824) e *The Armada* (1832)
Funk

Le **Funk** es un genere del musica que veniva del communitates african-statounitese in le annos 1960. Musicos creava un stilo que era rhythmic, designate pro dansar e influentiate per soul, jazz e rhythm and blues.

Le musico es centrate al rhythmo forte ma intricate con le guitarra basso electric e batteria. Un characteristica importante es le emphase sur le prime pulso del barra ("The One"), rhythmo swing de semichromas e syncopation con le basso, batteria e guitarras. Le tempos es usualmente plus lente que generes altere. Le melodia e accordos es minus importante. Funk usa accordos extendite como bebop jazz.

James Brown era un figura importante in le genere. Alteros includeva Sly and the Family Stone, The Meters e Parliament-Funkadelic. Artistas feminin include Chaka Khan, Marva Whitney, Lyn Collins e Brides of Funkenstein. Subgeneres de funk include le funk psychedelic de Sly Stone e George Clinton, le avant-funk de Talking Heads e The Pop Group, formas del musica electronic, funk metal (p.e. Living Colour e Faith No More), G-funk in hip hop e Timba de Cuba. Extractos del musica funk es usate sovente in hip hop e alcun formas de musica electronic, per exemplo musica house.
Musica disco

Le **Disco** es un genere del musica de dansar que veniva del cabaretes in le Statos Unite durante le annos 1970. Illo originava al principal in New York City e Philadelphia e specialmente in communitates  african-statounitese, hispanic-statounitese e homosexual. Su sono usa le tambur basso al tote pulsos del barra, rhythmos syncopate al basso, claverios, guitarra electric, cornos e instrumentos de chordas.

Artistas famose de disco include Donna Summer, Gloria Gaynor, Earth, Wind & Fire, The Bee Gees, Chic, KC and the Sunshine Band, Thelma Houston, Sister Sledge, The Trammps, The Village People e Michael Jackson. Productores discographic etiam habeva rolos importante. Le genere era associate con qualque stilos popular del dansar e attitudes relaxate al drogas e coita. Le annos plus succedite del genere era 1977 e 1978, quando le filmes *[[Saturday Night Fever]]* (1977) e *[[Thank God It's Friday]]* (1978) contribueva a su popularitate.

Le genere declinava in annos subsequente, specialmente in le Statos Unite, ma illo durava plus longe in Europa per le scena de Euro disco. Disco influentiava electronic dance music, house, hip hop, new wave e pop in le decades subsequente.
Cremation

Le **cremation** es un methodo de disposition final de un cadaver, per foco.

Le evidentia plus antique pro cremation veniva de Laco Mungo, Australia, e suggere que cremation ha evenite durante 17,000 annos. In hinduismo e alcun formas de buddhismo, cremation con un pyra al aere libere es un longeve tradition. Historicamente, le civilisationes hellenic e roman practicava cremation (e etiam internamento). Altere culturas lo rejectava, inclusive christianismo, islam e judaismo. Al fin del seculo 19, cremation era reintroducite in paises occidental, a causa del invention de furnos e contaco con le culturas que lo practicava. Durante le seculo 20, cremation deveniva commun in multe paises ubi illo non era traditional, inclusive multe paises occidental, China e Japan. Multe confessiones nunc non lo oppone, ma islam, le majoritate de conffesiones judiasmo e alcun confessiones christian continue lo prohibi.

Un cremation lassa in media 2.4kg de restos, que es fragmentos inardite de ossos. Sovente molite a pulvere, illos se appalle **cineres**. Le cineres pote esser interrate, retenite per familias o dispersate. Un crematorio es un loco pro cremationes, e un columbario es un loco pro le interramento de cineres (in cinerieros).
Funere

Un **funere** o **funeral** es un ritual que es associate con le disposition final de un cadavere. Tote culturas ha traditiones funerari que memora e honora un morto. Illos include precarias e rituales. Motivationes secular pro funeres include le acceptation psychologic del morte, le lucto del morto, le celebration de su vita, le monstra de appoio e sympathia pro le familia con le perdita. Funeres etiam ha aspectos religiose pro adjutar le spirito del morto a trovar un vita post-morte o reincarnation.

Aspectos commun de funeres include un procession funerari al ritual o disposition, un elogio pro le morto e le valores de tradition e communitate. Durante o post le funere, le cadavere recipe su disposition final: internamento (in le terra o un tumba al superficie terrestre) o destruction (per cremation o internamento celeste).

Typos special de funere include **funeres de stato**, que honora un chef de stato.
Punk rock

Le **Punk rock** es un subgenere del musica rock que se emergeva in le medio del annos 1970. Punk rock veniva del garage rock e hard rock del annos 1960 e reagava al tendentias in rock popular durante le prime medio del annos 1970. Le bandas de punk rock usualmente face cantos breve con un tempo rapide, instrumentation simple e energetic, stilos aspere de cantar e parolas rebelle re themas politic e social. Musicos de punk rock etiam ha un attitude rebelle al industria musical; le bandas sovente produceva lor proprie discos e los distribueva per companias discographic independente.

Le phrase era originalmente usate per criticos statounitese de rock pro describer alcun artistas de garage rock, inclusive Iggy Pop e MC5. Le movimento de punk rock se emergeva inter 1974 e 1976. Artistas importante del movimento includeva Television, Patti Smith e Ramones in New York City, The Sex Pistols, The Clash e The Damned in London, The Runaways in Los Angeles e The Saints in Brisbane. Le movimento habeva plus de feminas que movimentos previe de rock, per exemplo Patti Smith e The Runaways. Punk rock deveniva popular in le Regno Unite al fin de 1976. Le musica deveniva associate con le subcultura de punk, su fashiones e ideologias anti-autoritari.

Durante 1977, le influentia de punk rock se diffundeva trans le mundo. Multe scenas local se emergeva, ubi bandas evitava le scenas popular de musica. Al fin del decade, un nove gruppo de artistas se emergeva. Le annos 1980, nove e plus aggressive subgeneres era create. Illos includeva hardcore punk (p.e. Minor Threat), street punk (p.e. The Exploited) e anarcho-punk (p.e. Crass) que deveniva le subgeneres plus popular. Musicas que veniva de punk o era inspirate per illo etiam explorava sonos altere, que causava le elevation de post-punk, new wave e (plus tarde) indie rock, rock alternative, noise rock e alcun subgeneres de metal. Durante le annos 1990, punk se reemergeva in le scena popular per bandas de pop punk, que includeva Green Day, Rancid, The Offspring e Blink-182.
Radiohead

**Radiohead** es un gruppo anglese de rock, formate in Abingdon, Oxfordshire in 1985. Le membros es Thom Yorke (vocales, guitarra, clavieros), fratres Jonny Greenwood (guitarra solo, claverios, instrumentos altere) e Colin Greenwood (guitarra basso), Ed O'Brien (guitarra, vocales secundari) e Philip Selway (batteria, percussion). Postea 1994 illes ha collaborate con productor Neil Godrich e artista visual Stanley Donwood. Un banda del movimento de rock alternative con un accostamento experimental, Radiohead ha incorporate aspectos del musica electronic, rock progressive e art pop.

Le banda signava con EMI in 1991 e publica lor prime single *Creep* le anno subsequente. Post le publication de lor prime album *Pablo Honey* (1993), *Creep* deveniva un successo mundial. Le album subsequente *The Bends* (1995) augmentava lor acclamation critic e popularitate in le Regno Unite. Per le album *OK Computer* (1997), illes approfundava lor experimentation musical. *OK Computer* habeva production e composition complexe e parolas re alientation in le mundo moderne. Illo deveniva lor album plus famose e le banda ganiava successo e popularitate mundial. Su successor *Kid A* (2000) era un cambiamento plus dramatic. Le banda se moveva foras le domination del guitarras e era influentiate per musica electronic, musica classic del seculo 20, krautrock e jazz. *Kid A* divideva ascoltatores, ma su reputation meliorava in annos subsequente. Le album *Amnesiac* (2001) era create concurrentemente.

Le albumes subsequente era *Hail to the Thief* (2003) e *In Rainbows* (2007) continuava miscer influentias de rock e sonos del musica electronic. Le banda partiva EMI in 2003 e comenciava experimentar con nove methodos pro publicar un album; clientes poteva seliger le precio que illes pagava pro discargar *In Rainbows*. Con lor albumes plus recente, illes explora rhythmos e technicas de production in *The King of Limbs* (2011), e incorpora le compositiones orchestral de Jonny Greenwood in *A Moon Shaped Pool* (2016). Le majoritate del membros ha publica albumes solo.

Radiohead ha recipite successo critic e commercial, specialmente pro lor obras del annos 1990. Lor musica ha apparite al listes del albumes melior del annos 1990, 2000 e 2010, per ambe criticos e sondages de ascoltatores. Illes ha ganiava multe premios, inclusive sex Grammy Awardes, quatro Ivor Novello Awardes e cinque nominationes pro le Mercury Prize pro le album melior. Illes era inducite al Rock and Roll Hall of Fame in 2019.

## Albumes
* Pablo Honey (1993)
* The Bends (1995)
* OK Computer (1997)
* Kid A (2000)
* Amnesiac (2001)
* Hail to the Thief (2003)
* In Rainbows (2007)
* The King of Limbs (2011)
* A Moon Shaped Pool (2016)
James Brown

**James Joseph Brown** (3 maio 1933 – 25 decembre 2006) era un cantautor, dansator e musico statounitese. Ille era un artista major del musica e dansar del seculo 20 e era principalmente associate con funk e soul. Su cariera durava plus que 50 annos e influentiava le disveloppamento de multe generes.

Originalmente un cantator de musica gospel, ille deveniva le cantator principal in Gospel Starlighters, un gruppa de rhythm and blues que Bobby Byrd dirigite. Illes deveniva The Famous Flames. Brown habeva su prime successo commercial con illes e lor balladas *Please, Please, Please* e *Try Me*. Brown disveloppava un reputation pro su interpretationes energetic. Ille deveniva un artista solo, con le adjuta musical de The Famous Flames (etiam cogniscite como le James Brown Band o James Brown Orchestra). Le apogeo de su popularitate era le annos 1960, con su album de concerto *Live at the Apollo* e cantos *Papa's Got a Brand New Bag*, *I Got You (I Feel Good)* e *It's a Man's Man's Man's World*.

Le secunde medio del decade, ille se moveva ab stilos de blues e gospel verso un stilo que era influentiate per musica african, con rhythmos forte e firme. Con un nove banda *The J.B.s* e cantos como *Get Up (I Feel Like Being a) Sex Machine* e *The Payback*, ille habeva un rolo major in le disveloppamento de funk. Ille etiam scribeva cantos con commentario social, specialmente *Say It Loud – I'm Black and I'm Proud*. Ille influentiava multe artistas musico in le generes de rock, pop, hip hop e generes altere. Artistas de hip hop ha sovente usate extractos de su discos − plus que ulle artistas altere. Brown continueva crear discos e interpretar usque su morte in 2006.

James Brown es honorate per multe institutiones. Ille era un del prime artistas que era inducite in le Rhythm & Blues Hall of Fame, e era inducite etiam in le Rock and Roll Hall of Fame e Songwriters Hall of Fame.
The Kinks

**The Kinks** es un gruppo anglese de rock, que esseva formate in Muswell Hill, London in 1964 per le fratres Ray (vocales, guitarra rhythmo) e Dave Davies (guitarra solo). Altere membros includeva Peter Quaife (guitarra basso, usque 1969) e Mick Avory (batteria, usque 1984). Le banda es congniscite pro lor influentia al hard rock, per lor prime singles succedite *You Really Got Me* e *All Day and All of the Night*. Intialmente influentiate per rock e rhythm and blues statounitese del annos 1950, illes incorporava influentias del music hall anglese, folk e country. Le parolas de Ray Davies sovente habeva themas anglese e observationes facete super le vitas de personas ordinari.

Lor prime singles esseva notate per lor usage de guitarras distorquite, que influentiarea hard rock, punk e metal. Le banda initialmente ha successo in le Statos Unite, ma lor concertos esseva prohibite illic in 1965 a causa del luctas inter le fratres Davies. Isto ha un influentia major al musica del banda; illes disveloppava characteristicas plus anglese que lor contemporaneos. Illes disveloppava lor sono con le albumes *Face to Face* (1966) e *Something Else* (1967) e ha qualque singles succedite inclusive *Sunny Afternoon*, *Waterloo Sunset* e *Autumn Almanac*. Lor album subsequente plus succedite esseva *Lola versus Powerman* (1970), con un de lor cantos plus famose *Lola*. Altere albumes como *Village Green* (1968), *Arthur* (1969) e *Muswell Hillbillies* (1971) esseva minus succedite, ma deveniva acclamate e popular in annos subsequente.

Post un periodo inculte in le medio del annos 1970, le banda ha un periodo de renascentia commercial con albumes como *Misfits*, *Low Budget* e *State of Confusion* e le canto *Come Dancing*. Altere artistas etiam interpretava lor cantos. Illes etiam esserea un influentia major super artistas de Britpop in le annos 1990, como Oasis e Blur. Le gruppo se dissolveva in 1997, a causa de tensiones inter le fratres Davies. Illes habeva carieras solo usque 2018, quando illes comenciava un reunion. The Kinks ha vendite plus de 50 milliones discos in tote le mundo. Illes esseva inducite in le Rock and Roll Hall of Fame in 1990 e le UK Music Hall of Fame in 2005.

## Albumes
* Kinks (1964)
* Kinda Kinks (1965)
* The Kink Kontroversy (1965)
* Face to Face (1966)
* Something Else by the Kinks (1967)
* The Kinks Are the Village Green Preservation Society (1968)
* Arthur (Or the Decline and Fall of the British Empire) (1969)
* Lola Versus Powerman and the Moneygoround, Part One (1970)
* Percy (1971)
* Muswell Hillbillies (1971)
* Everybody's in Show-Biz (1972)
* Preservation Act 1 (1973)
* Preservation Act 2 (1974)
* Soap Opera (1975)
* Schoolboys in Disgrace (1975)
* Sleepwalker (1977)
* Misfits (1978)
* Low Budget (1979)
* Give the People What They Want (1981)
* State of Confusion (1983)
* Word of Mouth (1984)
* Think Visual (1986)
* UK Jive (1989)
* Phobia (1993)
Canto (action)

Le **canto** es le production de sonos musical con le voce. Un persona que canta es appallate un **cantator** o **vocalista**. Le canto adde tonalitate e rhythmo al parlar. On usualmente dice parolas (le lyrica) quando on canta, ma alcun formas de canto (p.e. scat) non dice lyrica. Le canto sovente ha le accompaniamento de instrumentos musical. Le accompaniamento pote esser un instrumento sonate per un cantator solo, o pote esser un ensemble grande como un orchestra o big band. Cantatores pote etiam canta con cantatores altere, per exemplo como un choro.

Le canto pote esser formal o informal, un profession o un hobby e arrangiate o improvisate. Illo pote esser un parte de devotion religiose, ritual, education musical o delicia. Le excellentia in canto require longeve dedication, exercitation e practica. Cantatores que practica e canta sovente pote ha un voce plus lucide e forte e arriva a muses additional. Cantatores professional usualmente ha carrieras in un genere musical, per exemplo classic o rock, ma alcun ha carrieras juncte in duo generes.

Le parola canto refere a ambe le action e le compositiones pro le canto. Canto es importante in musica traditional, musica popular e multe formas de musica classic (specialmente opera).
Hamaca

Un **hamaca** es un opportunitate de reposar e de dormir in rete o tela, que es attaccate inter duo punctos de fixation in tal modo de crear un superficie jacente.
Flamenco

Le **Flamenco** es un forma de arte que es centrate al musica traditional del in Espania de sud, in le regiones de Andalusia e Murcia. Le parola pote referer al musica o tote traditiones associate, inclusive dansa e presentation visual. Le musica usualmente usa le guitarra acustic, canto e percussion. Le dansa es un stilo expressive con movimentos gratiose del bracios e colpos rhythmic de pedes. Le dansatores feminin e lor robas es aspectos recognoscibile, ma flamenco etiam ha dansatores mascule. Il ha traditiones de improvisation in tote aspectos del arte.

Le referentia plus antique al flamenco veniva de 1774. Le origine exacte es incognite, ma il es credite que le Romani espaniol e forsan Moriscos habeva un rolo importante. Le flamenco deveniva associate con le Romani. Le urbe de Sevilla era le centro del stilo durante le seculo 19. Le seculo 20, flamenco deveniva popular in paises altere. Alcun guitarristas de flamenco deveniva popular musicos solo, inclusive Ramòn Montoya, Niño Ricardo, Sabicas e Paco de Lucía. Dansatores notabile include María Pagés, Cristina Hoyos e Antoñita Singla.
Tom Moore (militar)

**Sir Thomas Moore** (Keighley, Yorkshire, Regno Unite le 30 de april 1920&nbsp;– Bedford, Bedfordshire, Regno Unite le 2 de februario 2021), informalmente appellate **Captain Tom** (significante **Capitano Thomasetto** in anglese), esseva un ex-officiero del Armea Britannic e un centenario cognoscite pro su travalio philanthropic. Moore esseva in India e le the Campania de Burma durante le Secunde Guerra Mundial. Ille postea deveniva un instructor in guerra cuirassate.

Post le guerra, ille travaliava como director administrante de un compania de beton e participava in cursas de motorcyclos. Ille nasceva in Keighley, West Riding de Yorkshire.

Le , al etate de 99 annos (in le mense ante su 100me die natal), ille comenciava ambular circa su jardin pro solicitar donationes al NHS Charities Together durante le Pandemia de COVID-19, con le objecto de attinger £1,000 ante su 100me die natal. In le tres septimanas usque le 27 de april ille habeva stimulate le donation de plus de £29 million. Ille co-recordava un version del canto "You'll Never Walk Alone" ("Tu nunquam ambulara solo"), que deveniva le canto le plus popular in le  Regno Unite e faceva Moore le persona le plus vetere in historia qui habeva un canto #1. Le  le regina anglese, Elisabeth II, le faceva un cavallero.

In januario 2021 Moore esseva hospitalisate con COVID-19. Ille moriva le 2 de februario 2012 de pneumonia complicate con COVID-19.

## Galeria

File:Royal Mail - Tom Moore postmark.jpg|Iste timbro postal britannic in honor de Moore esseva usate in su 100me die natal, le
Rock alternative

Le **Rock alternative** (etiam **alt-rock**) era un movimento in musica rock que se emergeva al fin del annos 1970. Iste bandas deveniva un scena alternative al rock e pop commercial. Multos era originalmente  inspirate per le bandas de punk rock e hereditava lor ethos anti-commercial.

Durante le annos 1980, bandas de rock alternative ganiava lentemente adherentes per certe stationes de radiodiffusion (specialmente radio de universitates statounitese), certe magazines, lor toures de concertos e altere methodos local. Qualque bandas del movimento signava con companias discographic major e ha successo in le scena popular, inclusive Hüsker Dü e R.E.M.. Le majoritate era signate con companias discographic independente e ha parve successo commercial. Le elevation de Nirvana in 1991 era un avantiamento decisive commercial pro rock alternative e le genere grunge. Grunge e Britpop (que etiam veniva del movimento) deveniva le plus popular generes de rock del annos 1990; ergo le parola 'alternative' deveniva redundante. Indie rock, un nove movimento alternative in rock con un ethos similar, deveniva popular durante le annos 2000.

Le rock alternative non habeva un singule sono, ma usualmente era centrate a guitarras distorquite. Multe bandas usate effectos de guitarra, ma non accentua virtuositate. Le parolas sovente concerneva problemas personal e social, inclusive drogas, depression, suicidio e le ambiente.

Le rock alternative del annos 1980 includeva le prime bandas de noise rock (Sonic Youth, Big Black) e industrial rock (Ministry, Nine Inch Nails). Alteros ha un sono de pop con un ethos eccentric (They Might Be Giants, Camper Van Beethoven). Le subgenere de shoegaze (My Bloody Valentine, Slowdive) era nominate pro su usage de effectos de guitarra. Jane's Addiction e Pixies era alcun del plus succedite bandas. Pixies habeva un sono que influentiava le scena de grunge in Seattle. In le Regno Unite, The Smiths contrariava tendentias in musica pop e le Madchester bandas (The Stone Roses, Happy Mondays) incorporava influentias del musica house. The Cure e le subgenere emo ganiava popularitate longeve.
Musical

Le **theatro musical** o **operetta** es un forma de theatro que combina le canto, parlar, accompaniamentos musical e dansa. Un spectaculo de musical narra un historia per le jocar e cantos. Le majoritate de musicales ha un mixtura del parlar e canto, ma alcun ha solmente canto. Le phrase es usalmente associate con le formas in paises anglophone, specialmente le scenas del theatros de Broadway in New York City e West End in London. Iste paises ha etiam scenas alternative in le urbes major (p.e. Off-Broadway in New York City), theatros in urbes altere e productiones amateur. Musicales ha essite create e interpretate in paises altere, specialmente postea le annos 1990.

Theatro que combina drama e musica es un concepto antique. Formas moderne del musical veniva del operas comic (specialmente Gilbert e Sullivan) e operettas, subgeneres allegre del opera. Le musical non ha le traditiones e conventiones distinctive del opera e ha incorporate plus de influentias del theatro non-musical. Le genere era establite in New York City per le travalios de Edward Harrigan, Tony Hart, George M. Cohan e alteros, decades ante le successos popular e critic de *[[Show Boat]]* (1927), *[[Of Thee I Sing]]* (1931) e *[[Oklahoma!]]* (1943). *Show Boat* era specialmente influential proque illo incorporava drama seriose. Le era ab 1940 usque 1970 era un etate auree de theatro musical statounitese, per le obras de Richard Rodgers, Oscar Hammerstein II, Lorenz Hart, Irving Berlin e Leonard Bernstein.

Usque le annos 1960, le musical era influentiate principalmente per musica classic e jazz. Post 1960, Stephen Sondheim introduceva nove influentias e themas, e altere musicales como *[[Hair]]* (1967) includeva influentias del musica rock. Durante le annos 1980, alcun musicales de Andrew Lloyd Webber, *[[Les Misérables (musical)|Les Misérables]]* (1985) e *[[Miss Saigon]]* (1989) deveniva *megamusicales*, que ha successo commercial sin precedente. Le dominantia commercial de megamusicales, adaptationes de filmes, adaptationes altere, e revivales de musicales classic ha incoragiate le disveloppamento de scenas alternative. Le genere continue evolveva; per exemplo, *[[Hamilton (musical)|Hamilton]]* (2015) incorporava aspectos de hip hop.

Le musical es relatate al film musical. Multe musicales adapta un film musical (o non-musical) e reciprocamente, multe musicales succedite ha essite adaptate pro cinema.
Ludovico XIII de Francia

**Ludovico XIII de Francia** (in francese *Louis XIII*,  27 septembre 1601 – 14 maio 1643) esseva le rege de Francia ab 1610 usque su morte. Ille esseva etiam le rege de Navarra (como **Ludovico II**) ab 1610 usque 1620, quando le monarchias de Francia e Navarra era unite.

Ludovico XIII habeva octo annos quando ille deveniva le rege de Francia post le assassinato de su patre Henrico IV. Su matre Maria de Medici era le regente durante le prime annos de su regno, que videva multe luctas interne. Ben que le regentia officialmente se finiva in 1614, ille non ganiava controlo super le governamento usque 1617, quando ille exiliava su matre e executava su adherentes, inclusive Concino Concini. Ludovico contava con su ministros principal: al initio Charles d'Albert, Duce de Luynes, e post 1624 Cardinal Richelieu. Ille esseva describite como taciturne, caute e suspiciose.

Ludovico e Richelieu tentava augmentava le potentia del monarchia francese, que habeva essite sovente sappate per rebelliones del nobilitate (e etiam le huguenotes). Iste rebelliones deveniva minus frequente; lor regula esseva un periodo de transition verso monarchia absolute. Francia initialmente non interveniva in le Guerra de Trenta Annos proque Ludovico diffideva de ambe le protestantos e le Habsburges. Post 1635, illes interveniva contra le Habsburges, que era un successo passabile. Illes etiam creava le *[[Académie française]]*, appoiava artistas francese e consolidava le colonia de Nove Francia. In fashion, ille adjutava popularisar le perruccas de homines, que esserea popular usque le Revolution francese. Ille esseva succedite per su filio Ludovico XIV.
Henrico IV de Francia

**Henrico IV de Francia** (in francese *Henri IV*; Pau, Regno de Navarra le 13 de decembre 1553&nbsp;– Paris, Regno de Francia le 14 de maio 1610) esseva le rege de Navarra (como **Henrico III**) ab 1572 e le rege de Francia ab 1589, usque su morte. Ille esseva le prime monarcha francese del Dynastia Bourbon.

Le filio de Antoine de Bourbon, Duce de Vendôme e Jeanne d'Albret, le regina de Navarre, ille esseva baptisate como un catholico ma elevate como un protestante e huguenot per su matre. Ille hereditava le corona de Navarra quando su matre moriva in 1572. Henrico participava in le Guerras Francese de Religion; ille escappava per un pilo le massacro del Sancte Bartholomeo. Henrico esseva un descendentia de Ludovico IV e un parente distante del ultime tres reges del Dynastia Valois. Ille deveniva le hereditario legal al corona francese in 1584, quando le fratre de Henrico III moriva.

Ille hereditava le corona francese quando Henrico III esseva assassinate in 1589. Ille confrontava opposition forte del Liga Catholic a causa de su fide protestante. Post quatro annos de guerra, ille faceva le decision pragmatic de converter al catholicismo (suppositemente ille diceva "Paris vale ben un missa."). Isto adjutava su consolidation de potentia. Ille introduceva un politica de tolerantia religiose, que esseva insolite in Europa durante iste era. Le Edicto de Nantes de 1598 confirmava alicun tolerantia al protestantes e finiva le guerras de religion. Ille executava reformas pro meliorar le financias del governamento, reducer corruption e incoragiar agricultura e education. Ille etiam comenciava le colonisation francese de America in Arcadia e Quebec.

Henrico confrontava multe opposition durante su regno. Alicun catholicos le considerava un usurpator e alicun protestantes le considerava un traitor. Il habeva al minus 12 complotes fallite contra su vita. In 1610, ille esseva assassinate per François Ravaillac, un fanatico catholic. Post su morte, su reputation se augmentava e ille deveniva supernominate **Bon Rege Henrico** (*Le Bon Roi Henri*). Iste imagine benevole veniva de su manniera affabile, su rolo in le fin del guerras, su tolerantia religiose e su attention al ben-esser del communes. Le seculo 18, ille esseva celebrate con un canto popular *[[Vive Henri IV]]* e in *[[Henriade]]* per Voltaire.